als_Latn dik_Latn sag_Latn
Për shkak të një avarie në linjën kryesore të Shën Mërisë do të ketë kufizim të furnizimit me ujë gjatë natës në disa zona të Tiranës.
Zonat të cilat do të kenë furnizimi me ujë me ndërprerje janë Komuna e Parisit, blloku i vilave amerikane, zona e rrugës Tre Vëllezerit Kondi, Spitali Sanatoriumi, zona e Shkozës, zona e Saukut, qyteti Studenti, zona e Tiranës së Re, zona e ish bllokut, zona e birra Tirana dhe rruga 3 Dëshmorët në Yzberisht.
Drejtori i Marrëdhënieve me Publikun në UKT, Ilir Hoxha tha për ATSH-në se, “për shkak të rrëshqitjeve të dheut është dëmtuar tubi 700-sh, i cili është pjesë e linjës kryesore të furnizimit me ujë nga burimi i Shën-Marisë për në stacionin e pompimit në Qafë-Mollë”. Sipas tij, dëmtimi ka ndodhur në orën 01:00 pas mesnate dhe aktualisht, kanë shkuar grupet e punës dhe po merren me rregullimin e gjendjes.
als_Latn als_Latn als_Latn